唐一澄

唐一澄，字金颖，南直隸宁国府宁国县人，明朝政治人物，同進士出身。

生平
天啟五年（1625年）乙丑科進士，六年授泉州府推官，為官廉明、治理盜亂有法，為百姓愛戴《晋江县志·政绩志·文秩之二》（卷之三十五）：唐一澄，宁国人。由进士天启间任泉州府推官。平明廉恕。时民生日瘠，士习渐嚣，豪强吞并，奸猾掊克，亡赖少年，且相聚为盗。一澄嚼然冰凝，屹然山立。谳决精敏，剖析详慎，燃犀照胆，不爽秋毫。以刑期无刑之心，为辟以止辟之法，民风肃然丕变。刻有谳牍四部，林孕昌为序其端。尤以振起斯文为己任，申明礼教，造就殷勤。摄南安篆，见宫墙颓坏，圣像未易，亟捐俸命训导张仕达于衣冠之座前施坐幛，示不敢毁易主祀之。仍庀腐饬窳，缀以丹朱。自阙门以至斋厨，簋无不犁然更新。复即书籍库旧地为文昌祠祀焉。士子鼓舞奋兴，勒石以纪其事。节《克薪堂文集》，参《笋堤集》。。以卓异上聞，擢刑部主事。

參考

Category:明朝泉州府推官
Category:寧國人
Category:唐姓